open-index/open-wikipedia-markdown huggingface dataset:
Ankronikka: Kadonneen lampun metsästäjät

**Ankronikka: Kadonneen lampun metsästäjät** () on Disneyn samannimiseen animaatiosarjaan perustuva animaatioelokuva, joka sai ensi-iltansa Yhdysvalloissa vuonna 1990. Elokuva parodioi elokuvaa *[[Kadonneen aarteen metsästäjät|Indiana Jones ja kadonneen aarteen metsästäjät]]*. Elokuvaa markkinoitiin yhdysvaltalaisen taiteilijan Drew Struzanin suunnittelemalla Indiana Jones -aiheisella julisteella (Struzan oli maalannut myös alkuperäisten elokuvien julisteita). Suomenkielisen version ääninäyttelijät ovat samat kuin sarjassa.

## Juoni
Roope Ankka, Tupu, Hupu ja Lupu, Tepa sekä Heimo Huima lähtevät etsimään Collie Baban ja hänen 40 varkaansa aarretta. He löytävät taikalampun ja hengen, joka täyttää jokaiselta kolme toivetta.  

Myös paha muinainen velho Merlock (alkuperäisenä äänenä Christopher Lloyd) tahtoo lampun, joten hän ja hänen apulaisensa Dijon tekevät kaikkensa saadakseen sen.

## Ääninäyttelijät

## Suomenkieliset ääninäyttelijät

Suomenkielisen jälkiäänityksen ohjasivat Costi Snellman ja Ari Parviainen.
Toteutuksesta vastasi Tuotantotalo Werne Oy.

## Vastaanotto
Elokuva tuotti arvion mukaan 18 miljoonaa dollaria, mikä jäi alle sen 20 miljoonan dollarin budjetin ja oli rahallisesti pettymys (). Heikon tuoton vuoksi suunnitellut jatko-osat peruttiin ja elokuvasarjalle suunnitellusta *MovieToons* -nimestä luovuttiin. Elokuvan tuotannosta vastannut pariisilainen tuotantoyhtiö sen sijaan jatkoi Disneyn televisiosarjojen tuottamista sekä osallistui vielä ''Hopon poppoo'' -elokuvan tuottamiseen. 

Elokuva sai vaihtelevat arvostelut. *[[Deseret News]]* -lehden kriitikko Chris Hicks kehui elokuvaa siitä, kuinka vähillä ennakko-odotuksilla elokuva osoittautuu nerokkaaksi ja hauskaksi. *[[The New York Times]]* -lehden kriitikko Caryn James kritisoi elokuvan monimutkaista juonta ja sen aiheuttamaa tapahtumapaikkojen välistä poukkoilevaa siirtymistä, mitkä tylsistyttävät nuorimpia lapsikatsojia. *[[The Washington Post]]* -lehden kriitikon Richard Harringtonin mukaan elokuvan juonenkäänteet ovat ennalta arvattavissa. *[[Chicago Tribune]]n* Dave Kehrin mukaan elokuvasta puuttuu sarjakuvapiirtäjä Carl Barksin Roope Ankan tarinoille ominaista visuaalista ja tarinallista tyyliä. *[[Los Angeles Times]]in* Charles Solomonin mukaan elokuvassa esiintyvä Dijon-hahmo on stereotypia Lähi-idän asukkaista.

## Lähteet

## Aiheesta muualla
*
Wiljo-Kustaa Kuuliala

**Wiljo-Kustaa Kuuliala** (sukunimi vuoteen 1914 **Nurminen**; 20. huhtikuuta 1891 Pälkäne &ndash; 28. marraskuuta 1958 Riihimäki) oli suomalainen teologian tohtori, rovasti ja Riihimäen kirkkoherra. Hän oli kokoomuksen kansanedustajana 1920- ja 1930-lukujen vaihteessa. Kuuliala harrasti myös Hämeen paikallishistorian tutkimusta ja julkaisi aiheeseen liittyen useita kirjoja.

Kuulialan vanhemmat olivat rusthollari Benjamin Nurminen ja Aliisa Augusta Rapola. Hän pääsi ylioppilaaksi 1910 ja valmistui filosofian kandidaatiksi 1914, teologian kandidaatiksi 1919 sekä teologian lisensiaatiksi ja tohtoriksi 1932. Papiksi Kuuliala vihittiin 1919. 

Kuuliala oli ylimääräisenä pappina Raumalla ja Iitissä 1919 sekä Orivedellä 1919–1920. Hän toimi vielä Kalvolan vt. kirkkoherrana 1920–1921 ja ylimääräisenä pappina Sääksmäellä 1921 ennen tuloaan Riihimäen vt. kirkkoherraksi 1922. Riihimäen kirkkoherrana Kuuliala oli sitten vuosina 1923–1958. Hän oli myös Tampereen tuomiokapitulin asessorina 1939–1946 ja Lohjan rovastikunnan lääninrovastina 1940–1948 sekä hoiti Antrean seurakunnan vt. kirkkoherran tehtäviä 1948–1949.

Kuuliala oli kokoomuksen kansanedustajana vuosina 1927–1933 edustaen Hämeen läänin eteläistä vaalipiiriä. Hän oli jäsenenä myös Riihimäen kauppalanvaltuustossa ja osallistui vuoden 1933 kirkolliskokoukseen.

Kuuliala oli naimisissa vuodesta 1919 Inkeri Kyllikki Leivon kanssa.

## Teoksia
**Turun romantikkojen suhtautuminen uskonnollisiin kysymyksiin*, väitöskirja. 1931
**A. W. Ingman suomalaisen kristillisyyden miehenä*.  1934
**Hämäläisiä talonpoikia ja kirkonisäntiä*.   1936
**Vanhoilta kirkoilta ja kirkkoteiltä*.   1939
**Toimellinen talonpoika*.   1939
**Neljännesvuosisata seurakuntatyötä Riihimäellä*.   1946
**Sikojärven Sirenit*.   1946
**Kalvolan vaiheita*.   1948
**Vanhaa Pälkänettä*. 1949
**Kirjava karja musta paimen*.  1953

## Lähteet
* 
* Kuka kukin oli (Wikiaineisto)

## Aiheesta muualla
* Wiljo-Kustaa Kuuliala : Kansankedon kasvatti, Aamulehti, 19.08.1934, nro 221, s. 11, Kansalliskirjaston digitaaliset aineistot
Judogi

**Judogi** (柔道着 eli 柔道衣) on japaninkielinen nimi perinteistyyliselle japanilaiselle asusteelle, jota käytetään judon harjoittelussa ja kilpailuissa. Puvut ovat muiden japanilaisten budolajipukujen eli keikogien kaltaisia, mutta lajin luonteen vuoksi materiaali on paksumpaa, vahvistettua kangasta. Pukujen kangasvahvuus vaihtelee hintaluokittain. 

Nykyaikaiset kilpailupuvut ovat joko sinisiä tai valkoisia. Käytännön syistä useimmat kilpailevat judokat omistavat sekä valkoisen että sinisen puvun, joiden molempien käyttö harjoituksissa on yleensä sallittua. Puvun kanssa käytetään värillistä vyötä, joka ilmaisee kantajansa taitotasoa, joskin vyöjärjestelmät sekä niiden myöntöperuste vaihtelevat jonkin verran maittain. Judogille tyypillinen piirre ovat kauluksesta olkapään yli ulottuvat ommellut koristeraidat, mutta useimmat valmistajat myyvät myös raidattomia pukuja. 

Judopukujen koot ilmoitetaan 10 cm välein, ja periaatesääntö mitoituksessa on, että puvun on oltava hieman isompi kuin judoka eli judon harrastaja itse. Esimerkiksi jos judoka on 175 cm pitkä, puvun on oltava kokoa 180 cm. Naispuoliset judokat käyttävät judogin alla T-paitaa ja sitovat hiuksensa pehmeällä narulla tai lenkillä. Miehet voivat käyttää asun alla sopivaa ns. rash guard -paitaa hiertymien estämiseksi, riippuen paikallisen harjoittelusalin etiketistä. Harjoitusetiketin mukaan puvun tulee olla aina siisti ja puhdas. 

Perinteisiä judogien valmistajia ovat Kizoku, KuSakura, Matsuru ja Mizuno, mutta judon laajan suosion vuoksi pukuja valmistavat lukuisat yritykset, tunnetuimpina mm. Adidas.
Hedvig Sohlberg

**Hedvig Sohlberg** (29. tammikuuta 1858 Pohja – 6. lokakuuta 1937 Tammisaari) oli suomalainen opettaja, Tammisaaren seminaarin johtaja ja RKP:n kansanedustaja.

Sohlbergin vanhemmat olivat kirkkoherra Herman Fredrik Sohlberg ja Maria Rosina Richter. Hän valmistui opettajaksi 1880 Tammisaaren seminaarista ja toimi sitten Mikkelin yksityisen ruotsalaisen tyttökoulun opettajana 1882–1883, kansakoulunopettajana Pohjan pitäjässä 1883–1889 sekä viimeksi Tammisaaren seminaarin johtajana vuosina 1889–1927.

Sohlberg oli RKP:n kansanedustajana vuosina 1908–1914 edustaen Uudenmaan läänin vaalipiiriä. Hän kuului myös Tammisaaren kaupunginvaltuustoon ja oli Suomen ruotsalaisen raittiusliiton keskushallituksen varapuheenjohtaja. Hedvig Sohlbergin sisaruksia olivat vuorineuvos Seth Sohlberg ja arkkitehti Gerhard Sohlberg.

## Lähteet
* 

### Viitteet
Veikko Svinhufvud

**Veikko Eivind Svinhufvud** (15. helmikuuta 1908 Heinola – 28. helmikuuta 1969 Lappeenranta) oli suomalainen poliitikko, maanviljelijä, metsänhoitaja, pankinjohtaja ja Maalaisliitto-Keskustapuolueen kansanedustaja.

## Henkilöhistoria
Svinhufvudin vanhemmat olivat presidentti Pehr Evind Svinhufvud ja Alma Ellen Timgren. Hän pääsi ylioppilaaksi Lappeenrannan yhteiskoulusta 1927 ja valmistui metsänhoitajaksi 1931 ja maatalous- ja metsätieteiden kandidaatiksi 1934. Svinhufvud toimi Helsingin yliopiston metsänhoidon assistenttina 1933–1934, Keskusmetsäseura Tapion apulaismetsänhoitajana 1936, Enso-Gutzeitin metsäkoulun opettajana 1937–1938 ja suonkuivausmetsänhoitajana 1938–1941. Sotavuosina hän oli pika-asutustoimikunnan jäsenenä 1940–1941 ja päämajan linnoitusosaston metsänhoitajana 1944–1945. 

Sodan jälkeen Svinhufvud oli maanhankintalain toimeenpanon tarkastajana Mikkelin ja Kymen tarkastuspiirissä 1945–1954, Suomen maatalousosakepankin Lappeenrannan konttorin johtajana 1954–1956 sekä Lappeen seudun osuuskassan johtajana 1956–1958. Hän piti Luumäellä sijaitsevaa Kotkaniemen tilaa vanhempiensa jälkeen vuosina 1953–1969. Svinhufvud oli naimisissa vuosina 1932–1942 Magda Ulrika Sofia Lundqvistin kanssa ja 1943-1969 Aune Ester Hätisen kanssa.

## Yhteiskunnalliset tehtävät
Svinhufvud oli Maalaisliitto-Keskustapuolueen kansanedustajana vuosina 1958–1966 edustaen Kymen läänin vaalipiiriä. Hän oli presidentin valitsijamiehenä vuosien 1956 ja 1962 presidentinvaaleissa. Svinhufvud oli Kansainvälinen rauhantuki -järjestön ja Suomen Rauhanpuolustajien puheenjohtajana. Hän kuului myös Maailman rauhanneuvostoon ja Maalaisliiton puoluevaltuuskuntaan.

## Lähteet
* 

### Viitteet
Octavia maior

**Octavia Thurina maior** (ensimmäinen vuosisata eaa.) oli keisari Augustuksen sisarpuoli. Hänen isänsä oli Gaius Octavius, joka kuului varakkaaseen Velitraestä kotoisin olevaan sukuun. Octavian äidin nimi oli Ancharia. Luultavasti Octavian äiti kuoli synnytyksen yhteydessä. Octavius meni tämän jälkeen naimisiin Julius Caesarin sisarentyttären Atia Balba Caesonian kanssa. Atia ja Octavius saivat kaksi lasta, tytär Octavia minorin ja poika Gaius Octaviuksen. Octavia maiorista ei tiedetä paljon muuta kun että hän oli vielä elossa vuonna 40 eaa.

## Lähde
*
Meriteollisuusyhdistys

**Meriteollisuus ry:ssä** on noin 80 jäsentä, muun muassa meriteknisen alan laitevalmistajat, kokonaistoimittajat, suunnittelutoimistot, ohjelmisto- ja järjestelmätoimittajat sekä laivanrakennus-, korjaus-,  ja offshoretelakat. Yhdistys on Teknologiateollisuus ry:n toimialayhdistys.  

Meriteollisuus ry:n tärkeimpiä tehtäviä on alan kotimaisen verkottumiskehityksen edistäminen, tuotekehitys- ja tutkimustoiminnan kansallinen ja kansainvälinen koordinointi sekä vaikuttaminen EU:n laivanrakennuspolitiikkaan ja yhteistoiminta kansainvälisissä järjestöissä. Tavoitteiden saavuttamiseksi yhdistyksen puitteissa toimii useita työryhmiä, kuten tutkimustoimikunta, verkostokehitystyöryhmä, verkoston tiedonhallintatyöryhmä, verkostokoulutustyöryhmä, täydennyskoulutustyöryhmä, kansainvälistymisen työryhmä, viestintä- ja koulutustyöryhmä, sääntö- ja suunnittelutyöryhmä, rahoitustyöryhmä ja offshoretyöryhmä. Yhdistys on jäsen alansa eurooppalaisessa jäsenyhdistyksessä SEA Europessa. 

. 

## Katso myös
*Suomen meriteollisuus

## Lähteet

## Aiheesta muualla
*www.meriteollisuus.fi
Kaitaisten silta

**Kaitaisten silta** seututiellä 192 yhdistää Kaitaisten ja Lehtisten saaret Taivassalon kunnassa. Se on yksi Suomen pisimmistä silloista. Silta on 477 metriä pitkä, ja sen alikulkukorkeus on 13,5 metriä. Silta valmistui 1982 ja yhdisti Kustavin saaristokunnan mantereeseen. Ennen sillan rakentamista paikalla liikennöi kaksi lossia.

## Lähteet

## Aiheesta muualla
Jukka Hauru

**Jukka Tapani Hauru** (s. 13. huhtikuuta 1950 Oulu) on suomalainen Kirkkonummella asuva musiikkikriitikko, joka kirjoittaa artikkeleita, kolumneja ja arvosteluja *[[Helsingin Sanomat|Helsingin Sanomiin]]* ja musiikkialan ammattilehtiin. Hän kirjoittaa myös pakinoita nimimerkillä Usko Leka.

## Ura
Hauru opiskeli Helsingin konservatoriossa 1972–1974 ja toimi freelancekitaristina ja säveltäjänä 1968–1980. Hän soitti kitaraa Jussi and The Boys -yhtyeessä 1969–1971 ja KOM-teatterissa 1975–1977. Vuonna 1981 hän aloitti musiikkikriitikkona.

## Jukka Hauru populäärikulttuurissa
Jukka Hauruun viitataan muun muassa Juice Leskisen, Hectorin ja Mikko Perkoilan sanoittamissa lauluissa. Freud Marx Engels & Jung on julkaissut Mikko Saarelan sanoittaman Jukka Hauru -aiheisen kappaleen nimeltä "Haurutettua kateenkorvaa".

## Yksityiselämä
Hauru oli naimisissa Eva Helena Königsbäckin kanssa vuosina 1975–2001. Heillä on kolme lasta. Vuodesta 2004 hänen puolisonsa on ollut Pirkko Elfvengrén.

Haurulle myönnettiin taiteilijaeläke vuonna 2017.

## Levytyksiä
* *[[Information (albumi)|Information]]* (1972)
* *[[Episode (Jukka Haurun albumi)|Episode]]* (1975)
* *[[Kaikki muuttuu (KOM-teatterin albumi)|Kaikki muuttuu]]* (KOM-teatteri, 1974)
* *[[Älä tuhlaa aikaa]]* (KOM-teatteri, 1975)
* *[[Väinämöisen soitto (albumi)|Väinämöisen soitto]]* (KOM-teatteri, 1977)

## Lähteet
* Paavilainen, Ulla (päätoim.): *[[Kuka kukin on]] 2007*. Otava 2006.
* Taskinen, Rita (toim.): *Suomalainen Design: Kuka kukin on*. Karprint 1992. 

### Viitteet

## Aiheesta muualla
* Ylen Elävä arkisto: Jukka Hauru & Superkings – "Twilight Time" (live 1972, äänitallenne). 
* Jukka Hauru: Jukka Hauru – "Günther Angst" (live 1976, äänitallenne).
Kapitulaatio

**Kapitulaatio** on sotilaskielessä käytetty käsite, joka tarkoittaa antautumista. Useimmiten termiä käytetään, kun antautuminen tapahtuu ehdoitta.

## Kuuluisia kapitulaatioita

*Päällikkö Vercingetorix Julius Caesarille 52 eaa.
*Brittijoukkojen komentaja Charles Cornwallis amerikkalaisille Yorktownissa 19. lokakuuta 1781
*Etelävaltioiden armeijan kenraali Robert E. Lee Pohjoisvaltioiden armeijalle Appomattoxissa 9. huhtikuuta 1865
*Ranskan keisari Napoleon III Preussin armeijalle Sedanissa 2. syyskuuta 1870
*Sotamarsalkka Friedrich Paulus neuvostoliittolaisille Stalingradissa 31. tammikuuta 1943.
*Saksan armeijan esikuntapäällikkö Alfred Jodl liittoutuneille 7. toukokuuta 1945 klo 2.41 
*Japanin ulkoministeri Mamoru Shigemitsu liittoutuneille USS Missourin kannella 2. syyskuuta 1945.
Kathleen Kenyon

**Kathleen Mary Kenyon** (5. tammikuuta 1906 – 24. elokuuta 1978) oli brittiläinen arkeologi, joka suoritti kaivauksia Jerikossa ja Jerusalemissa. Hän johti Tell es-Sultanin, muinaisen Jerikon kaivauksia 1952–1958. Kenyonia on kutsuttu viime vuosisadan vaikutusvaltaisimmaksi arkeologiksi.

Kenyon oli ensimmäinen nainen Oxford Archaeological Societyn puheenjohtajana. Vuosina 1937–1946 hän toimi Lontoon yliopiston arkeologisen instituutin johtajana, ja vuonna 1973 hän sai Britannian imperiumin arvonimen Dame. Vuosien 1930 ja 1940 välillä toisen maailmansodan aikana Kenyon työskenteli paitsi käynnissä olevissa kaivauksissa Englannissa, myös muinaisen Samarian kaupungin alueella, sekä Sabrathassa, Libyassa. Hän toimi tuolloin usein myös luennoitsijana Lontoon yliopiston arkeologian instituutissa. Sodan ajan Kenyon palveli Punaisen Ristin divisioonan komentajana Lontoon Hammersmithissa.

Kenyonin vaikutusta olivat muun muassa maatalouden alkamisen ajankohdan vakiinnuttaminen noin 7000 eaa, aikaan, jolta myös massiivinen kivimuuri ja suuri torni ovat peräisin. Hänen merkittäviin löydöksiinsä kuuluvat myös brittiläisen arkkitehtuurin 7. vuosituhannelta, ja erityisen havainnollistava esimerkki hänen huolellisesta kaivaustekniikasta ovat 7. vuosisadalta paljastuneet, ihmisen kallojen ympärille valetut muotokuvaveistokset.

## Aiheesta muualla
* Lönnqvist, Minna (2008) "Kathleen M. Kenyon 1906 - 1978, A hundred years after her birth,The formative years of a female archaeologist: From socio-politics to the stratigraphical method and the radiocarbon revolution in archaeology," in Proceedings of the 5th International Congress on the Archaeology of the Ancient Near East, Madrid, April 3–8, 2006, ed. by Joaquín Mª Córdoba, Miquel Molist, Mª Carmen Pérez, Isabel Rubio, Sergio Martínez, UAM Ediciones: Madrid 2008, Vol. II, pp. 379–414.

## Lähteet
Tammenpään kartano

**Tammenpään kartano** on kartano entisen Angelniemen kunnan Kokkilan kylässä Halikossa, joka kuuluu Salon kaupunkiin Varsinais-Suomen maakunnassa. 

Halikon lukuisista kartanoista Tammenpää on uusin. Päärakennuksen rakennutti Aleksei Matvejev 1862–1868, ja se noudattelee uusklassista tyyliä. Sitä on laajennettu kahteen otteeseen 1900-luvulla.

Aluksi Tammenpää oli kruunun virkatalona, kunnes siitä tuli aateliskartano 1800-luvun lopussa Osvald Wasastjernan lunastettua sen suvulleen. Wasasterjna oli naimisissa Olga Lovisa Gustava Augusta Armfeltin kanssa.  

Tammenpään kartano on Armfelt-suvun jälkeläisten omistuksessa, jotka omistavat Wiurilan, Vuorentaan, Fulkilan ja Tammenpään kartanot.

## Lähteet
*

### Viitteet
Kovaotteiset miehet

**Kovaotteiset miehet** (*The French Connection*) on vuonna 1971 ensi-iltansa saanut toimintatrilleri, jonka on ohjannut William Friedkin. Elokuvan pääosassa esiintyy Gene Hackman.

*Kovaotteiset miehet* oli ensimmäinen Parhaan elokuvan Oscar-palkinnon voittaja, joka on kielletty alle 17-vuotiailta Yhdysvalloissa. Sen lisäksi se voitti myös Oscarit parhaasta miespääosasta, parhaasta ohjauksesta, parhaasta leikkauksesta ja parhaasta sovitetusta käsikirjoituksesta – kaikkiaan viisi palkintoa. Se oli myös ehdolla muun muassa parhaan miessivuosan palkinnon saajana (Roy Scheider).

Vuonna 2005 elokuva lisättiin Yhdysvaltain kansalliseen elokuva-arkistoon. 

Elokuva kertoo kahdesta huumepoliisista, Jimmy ”Popeye” Doylesta ja Buddy ”Cloudy” Russosta. Kaksikko on saanut vihiä erittäin suuresta huumejutusta, jossa huumeita salakuljetetaan Ranskasta. Juoni perustuu tositapahtumiin. Alain Charnier’n hahmon esikuvana oli ranskalainen huumeiden salakuljettaja Jean Jehan, ja televisiojuontaja Henri Devereaux’n hahmon esikuvana oli Jacques Angelvin, joka pidätettiin New Yorkissa tammikuussa 1962.

## Näyttelijät

## Vastaanotto
*[[The New York Times]]in* kriitikot valitsivat *Kovaotteiset miehet* vuonna 2004 yhdeksi kaikkien aikojen tuhannesta parhaasta elokuvasta.

## Lähteet

## Aiheesta muualla
* Jokke Ihalainen: Realismia Friedkinin tapaan. Wider Screen 2/2000.
Yhdysvaltain Grand Prix 1975

**[[Yhdysvaltain Grand Prix]]** oli Formula 1 -sarjan oskilpailu, joka ajettiin 5. lokakuuta 1975 Watkins Glenin radalla Yhdysvalloissa. Kilpailun voitti Niki Lauda, jolle voitto oli kauden viides.

## Tulokset

## Muuta
* Paalupaikka: Niki Lauda – 1.42,003
* Nopein kierros: Emerson Fittipaldi – 1.43,374

## Lähteet

## Aiheesta muualla
Nader Dahabi

**Nader al-Dahabi** (; s. 7. lokakuuta 1946, Amman) on jordanialainen sotilas ja poliitikko. Hän on entinen ilmavoimien varakomentaja, joka nimitettiin 25. marraskuuta 2007 maan pääministeriksi. Hän toimi pääministerinä 14. joulukuuta 2009 asti.

Dahabi on opiskellut Kreikan ilmavoimien akatemiassa, Britanniassa Cranfield Institute of Technologyssa sekä Yhdysvalloissa Auburnin yliopistossa.

Dahabi liittyi ilmavoimien palvelukseen 1964 ja kohosi lopulta varakomentajaksi. Vuonna 1994 hän siirtyi Royal Jordanian Airlinesin toimitusjohtajaksi. Hän oli myös IATAn johtokunnan jäsenenä.

Dahabi oli Aqaban erityistalousalueen kuvernöörinä ja häntä kiitetään alueen kehittämisestä investointimenestykseksi. Hän oli myöhemmin kuljetusministerinä edeltäjänsä Ma’ruf al-Bakhitin hallituksessa. Vuoden 2007 vaalien jälkeen kuningas Abdullah II nimitti hänet pääministeriksi marraskuussa 2007. Hänen 27-jäseniseen hallitukseensa kuului neljä naista.

## Lähteet
* Profile:  Nader Dahabi Minister of Transport
* Jordanian king 'appoints new PM', BBC

### Viitteet
Päivää

**Päivää** on Juice Leskisen neljäs kirja, ja ensimmäinen proosateos. Se ilmestyi Kirjayhtymän kustantamana vuonna 1984. Kirja sisältää yhteiskunta-aiheisia novelleja.
Jerusalemin piiritys (66)

**Jerusalemin piiritys** vuonna 66 jaa. oli seurausta samana vuonna alkaneesta juutalaiskapinasta Juudeassa Rooman valtakunnan aikana. Jerusalemin roomalaisen varuskunnan sotilaat surmattiin, jolloin Syyrian legaatti Gaius Cestius Gallus kokosi kiireesti sotajoukon, jonka ytimenä oli legioona XII Fulminata ja vahvennuksia Legio III Gallicasta, Legio VI Ferratasta ja Legio X Fretensiksestä.

Armeija oli hätäisesti koottu, eikä sitä ehditty varustaa eikä kouluttaa kunnolla. Galluksen tavoitteena oli siten vain saapua nopeasti paikalle ja tukahduttaa kapina. Vastarinta oli kuitenkin äärimmäisen ankaraa ja joukot alkoivat kärsiä tappioita. Gallus määräsi joukkonsa vetäytymään, mutta paluumatkalla Eleazar ben Simon johtamat juutalaiskapinalliset väijyttivät roomalaiset, jolloin Legio XII Fulminata menetti kaikki kotkansa, joita arvostettiin suuresti. Legioona joutui tällöin kokemaan häpeää palatessaan takaisin tukikohtaansa.

Neljä vuotta myöhemmin kenraali Titus johdatti paljon isomman ja valmistautuneemman armeijan takaisin Jerusalemiin ja valtasi sen raskaiden taistelujen jälkeen neljässä kuukaudessa.

## Lähteet
*
Ahtsalmi

**Ahtsalmi** on Lohjan 2. kaupunginosa. Se muodostaa yhdessä Anttilan kaupunginosan kanssa Lohjan ydinkeskustan.

Raja Anttilan ja Ahtsalmen välillä kulkee linjaa Vuorisenkatu – Harjukatu – Postikatu – Aurlahdenkatu – Rantapuisto – Laiturikatu. Kaakossa Ahtsalmen Keskilohjasta erottaa Lohjanharju ja valtatie 25. Lounaassa sijaitsevat Myllylammen ja Neitsytlinnan kaupunginosat. Raja näiden välillä on epäsäännöllinen, mutta kulkee kuitenkin Lohjanjärveltä harjulle vanhainkodin ja Porlan välistä.

Ahtsalmessa on sijainnut Valtion väestönsuojelukoulu.

## Palvelut
Ahtsalmessa sijaitsevat muun muassa vanhainkoti, pääterveysasema (Keskustan terveysasema), poliisilaitos, Länsi-Uudenmaan käräjäoikeuden Lohjan istuntopaikka sekä Prisma-keskus ja linja-autoasema. Myös Harjun urheilukenttä, jäähalli ja Virkistysuimala Neidonkeidas sijaitsevat kaupunginosassa.

Keskustan kaupallisista palveluista ja kouluista suuri osa sijaitsee Anttilan kaupunginosassa, Ahtsalmen välittömässä läheisyydessä.

## Lähteet
Etelä-Afrikan Grand Prix 1976

**[[Etelä-Afrikan Grand Prix]]** 1976 oli Formula 1 -sarjan osakilpailu, joka ajettiin 6. maaliskuuta Kyalamin radalla. Kilpailun voitti Niki Lauda, jolle voitto oli kauden toinen

## Tulokset

## Muuta
*Paalupaikka: James Hunt – 1.16,10
*Nopein kierros: Niki Lauda – 1.17,97 kierroksella 6

## Lähteet
Hymns by Johnny Cash

**Hymns by Johnny Cash** on countrylaulaja Johnny Cashin viides albumi. Se julkaistiin toukokuussa 1959. Vuonna 2002 albumista julkaistiin uusi versio, jossa oli mukana erilainen versio kappaleesta ”It Was Jesus”.

## Kappaleet
#It Was Jesus – 2:08 (Cash)
#I Saw a Man – 2:36 (Arthur "Guitar Boogie" Smith)
#Are All the Children In – 1:58 (Craig Starrett)
#The Old Account – 2:29 (Traditional)
#Lead Me Gently Home – 2:04 (Will L. Thompson)
#Swing Low, Sweet Chariot – 1:56 (Traditional)
#Snow in His Hair – 2:24 (Marshall Pack)
#Lead Me Father – 2:31 (Cash)
#I Call Him – 1:50 (Cash/Roy Cash)
#These Things Shall Pass – 2:20 (Stuart Hamblen)
#He'll Be a Friend – 2:00 (Cash)
#God Will – 2:24 (John D. Loudermilk/Marijohn Wilkin)
#It Was Jesus – 2:04 (Cash) (bonuskappale)
Whatever People Say I Am, That’s What I’m Not

**Whatever People Say I Am, That’s What I’m Not** on brittiläisen rockyhtye Arctic Monkeysin ensialbumi, joka julkaistiin tammikuussa 2006. Lincolnshiressa. Siitä tuli Britannian nopeimmin myynyt debyyttialbumi sen myytyä yli 360&nbsp;000 kappaletta viikossa. Albumi on myynyt kotimaassaan Britanniassa triplaplatinaa. Albumi nauhoitettiin suurimmaksi osaksi Chapel Studiosilla.

## Kappaleet
Kaikki kappaleet kirjoittanut Alex Turner, ellei toisin mainita.

## Kokoonpano
* Alex Turner – laulu, kitara
* Jamie Cook – kitara, taustalaulu
* Andy Nicholson – basso, taustalaulu
* Matt Helders – rummut, lyömäsoittimet, taustalaulu

## Listasijoitukset

Listasijoitusten lähde: 

## Lähteet

## Aiheesta muualla
*Arctic Monkeys -yhtyeen viralliset kotisivut
*
Masadan piiritys

**Masadan piiritys** tapahtui vuosina 72–73 jaa. ja se oli ensimmäisen juutalaissodan viimeinen taistelu. Roomalaiset olivat kolme vuotta aiemmin vallanneet Jerusalemin, jonka jälkeen juutalaisten taistelutahto laski rajusti, olihan Jerusalem yksi juutalaisten pyhimmistä paikoista ja siellä sijaitsi Suuri temppeli. Masadan valtaus päätti ensimmäisen juutalaissodan.

Kun Jerusalem oli valloitettu, osa roomalaisista lähti kukistamaan aavikkolinnoituksissa piilottelevia juutalaiskapinallisia. Herodeksen linnoitus valloitettiin nopeasti, ja Makhairuksen linnoitus alistui, kun sen komentaja jäi vahingossa vangiksi vuonna 71. Jotkut kapinalliset tekivät vielä vastarintaa Masadan linnoituksessa, joka sijaitsi korkean vuoren huipulla ja vaikutti lähes valloittamattomalta. Sen oli rakennuttanut Juudean kuningas Herodes yli 400 metriä läheisen Kuolleenmeren pinnan yläpuolelle. Linnoituksen sisällä oli kaksi kauniisti koristeltua palatsia ja se oli varustettu monimutkaisilla linnoituslaitteilla. 

Herodeksen kuoleman jälkeen Masadaa olivat pitäneet hallussaan roomalaiset, mutta juutalaiset *[[sicarii]]t* valtasivat sen vuonna 66 ensimmäisen juutalaissodan sytyttyä.

Kenraali Lucius Flavius Silvalle annettiin tehtävä tämän linnoitetun kaupungin valloittamiseen. Hänellä oli komennossaan vain sodassa kunnostautunut Legio X Fretensis ja joitakin apujoukkoja. Nämä eivät kuitenkaan olleet määrävahvuisia tappioiden takia, joten Silvalla oli vain 10&nbsp;000 miestä. Tämä oli kymmenkertainen ylivoima juutalaisten alle tuhanteen mieheen, naiseen ja lapseen verrattuna. Roomalaiset onnistuttiin kuitenkin torjumaan lähes kahden vuoden ajan.

Silva ympäröi kaupungin kahdeksalla legioonalaisten leirillä ja pitkällä muurilla estääkseen juutalaisten pakenemisen sekä antaakseen näille viestin, että he eivät pääsisi pakoon. Kaupunkiin oli kuitenkin edelleen vaikea päästä, joten kenraali käski rakentaa valtavan hyökkäysrampin kivestä ja savesta piiritystornia sekä muurinmurtajaa varten. Kun se oli vihdoin valmis, roomalaiset saivat aikaan pienen aukon linnoituksen muuriin, jonka juutalaiset kuitenkin nopeasti paikkasivat puusta ja maasta rakennetulla hätävarustuksella. Aukko jätti linnoituksen puolustuksen kuitenkin haavoittuvaksi. Roomalaiset sytyttivätkin improvisoidun muurin tuleen ja lopulta *Legio X* Fretensis valtasi linnoituksen. Sisältä he löysivät kuitenkin vain ruumiita, sillä juutalaiset olivat tehneet joukkoitsemurhan. Tappion näyttäessä varmalta sicariit olivat polttaneet ruokavarastonsa ja valinneet orjuuden sekä kuoleman välillä. Henkiin jäi vain kaksi naista ja viisi lasta, jotka roomalaiset löysivät piiloutuneena luolaan.

Nykyään Masadaa pidetään juutalaisen sankariuden vertauskuvana, ja se on suosittu vierailukohde.

## Katso myös
* Masada

## Lähteet
* 
* 
* 

### Viitteet
Luettelo Tähtien sota -kirjoista

Tämä on luettelo *[[Tähtien sota]]* -kirjoista. Toistaiseksi mukana ovat vain suomennetut teokset.

## [[Tähtien sodan oheismateriaali|''Legends'']]
### Imperiumin nousun aika

#### Jedioppilas

* Dave Wolverton: *Nouseva voima* 	
* Jude Watson: *Musta vastustaja*
* Jude Watson: *Salattu menneisyys* 
* Jude Watson: *Kruunun merkki* 
* Jude Watson: *Kuolleiden puolustajat*
* Jude Watson: *Tie tuntemattomaan* 
* Jude Watson: *Uhattu temppeli* 	
* Jude Watson: *Koston päivä*

#### Petoksen seitti

* James Luceno: *Petoksen seitti*

#### Darth Maul

*  Michael Reaves:* Darth Maul – varjojen metsästäjä*

#### Pimeä uhka (Episodi I)

* Terry Brooks: *Pimeä uhka*

#### Kulkuriplaneetta

* Greg Bear: *Kulkuriplaneetta*

#### Jeditehtävä

* Jude Watson: *Kunnian polku*
* Jude Watson: *Kaaoksen planeetta* 	
* Jude Watson: *Palkkionmetsästäjät*	
* Jude Watson: *Galaktiset kilpa-ajot*	
* Jude Watson: *Naamioitu vihollinen*
* Jude Watson: *Pahan salaseura*
* Jude Watson: *Varjoansa*
* Jude Watson: *Totuuden hetki*
* Jude Watson: *Vahdinvaihto*
* Jude Watson: *Valheellinen rauha*
* Jude Watson: *Ratkaisun hetki*

#### Myrskyn merkit

* Alan Dean Foster: *Myrskyn merkit*

#### Kloonien hyökkäys (Episodi II)

* R. A. Salvatore: *Kloonien hyökkäys*

#### Sithin kosto (Episodi III)

* Matthew Stover: *Sithin kosto*

### Kapinan aika

#### Uusi toivo (Episodi IV)

* Alan Dean Foster & George Lucas: *Tähtien sota*. – Ensimmäinen *Tähtien sota* -kirja oli vuonna 1976, puoli vuotta ennen elokuvaa, julkaistu *Tähtien sodan* romaaniversio. Kirja ilmestyi George Lucasin nimissä, mutta sen todellinen tekijä on Alan Dean Foster. 

### Mustan lordin paluu

*  – Romaani perustuu George Lucasin luonnoksiin siitä, millainen olisi ollut televisiolle tehty jatko-osa siinä tapauksessa, että *Tähtien sota* ei olisi menestynyt elokuvateattereissa. 

#### Imperiumin vastaisku (Episodi V)

* Donald F. Glut: *Imperiumin vastaisku*

#### Jedin paluu (Episodi VI)

* James Kahn: *Jedin paluu* (julkaistu teoksessa )

### Uuden tasavallan aika

#### Thrawn-trilogia

* Timothy Zahn: *Imperiumin perillinen* 
* Timothy Zahn: *Hämärän laivue*
* Timothy Zahn: *Keisarin käsky*

#### Jediakatemia-trilogia

* Kevin J. Anderson: *Jedin etsintä*
* Kevin J. Anderson: *Pimeyden oppipoika*
* Kevin J. Anderson: *Voiman valtiaat*

#### Callista-trilogia
* 
* Kevin J. Anderson: *Tuhonmiekka* 
* 

#### Kristallitähti
* 

## Kaanon

### Uljas tasavalta

* 
* 
* 
* 

## Tietokirjat

### Kuvitetut oppaat

* David West Reynolds: *Episodi 1: Pimeä uhka: Kuvitettu opas*
* James Luceno: *Sithien kosto: Kuvitettu opas*
* David West Reynolds, James Luceno ja Ryder Windham: *Star Wars – Episodit I–VI: Kuvitettu opas*

### Rakenteiden salaisuudet

* David West Reynolds: *Star Wars: Episodi 1: Rakenteiden salaisuudet*
* Curtis Saxton: *Star Wars: Kloonien hyökkäys: Rakenteiden salaisuudet* 
* David West Reynolds: *Star Wars: Tähtien Sota: Rakenteiden salaisuudet*

## Kirjallisuutta
* 

## Aiheesta muualla
* Marko Ahonen: Tähtien sota -trilogia. Aikakone (1996).
Death Breath

**Death Breath** on ruotsalaisen death metal -rumpalin Nicke Anderssonin vuonna 2005 perustama death metal -yhtye. Vuonna 2006 oli yhtye julkaisi EP-levyn *Death Breath* ja. 17. Lokakuuta 2006 debyyttialbumin *Stinking up the Night*. Sen jälkeen basisti Mange Hedquist lähti yhtyeestä. Vuonna 2007 julkaistiin EP *Let It Stink*.

## Jäsenet
*Nicke Andersson - kitara ja rummut
*Robert Pehrsson - kitara ja laulu
Livekokoonpanossa lisäksi
*Scott Carlson - bassokitara
*Erik Wallin - kitara

## Diskografia
**Death Breath* (ep, 2006)
**Stinking up the Night* (albumi, 2006) 
**Let It Stink* (ep, 2007)
**The Old Hag* (EP, 2022)

## Aiheesta muualla
*Yhtyeen kotisivut
Kokkila

**Kokkila** on kylä  entisen Angelniemen kunnan alueella. Kokkila sijaitsee Halikonlahden rannalla Lavianmäellä. Mäki laskeutuu jyrkästi mereen, jossa kapea Kokkilanselkä erottaa Kokkilan Kemiön saaresta. Kylä oli aikoinaan Angelniemen keskusta, jossa oli pankki, terveysasema, useampia kauppoja, meijeri ja posti. Osa Luotsisaaren asutuksesta kuuluu Kokkilan kylään.

Meri-Halikon koulu toimii yhä Kokkilassa. Viimeinen kyläpuoti sulki ovensa 2000-luvun alussa. Kokkilanselän rannan tuntumassa sijaitsee 
baari sekä yleinen venesatama ja uimaranta. Kokkilan lossi liikennöi Kemiönsaaren ja mantereen välillä 20 minuutin välein. Aktiivinen kylätoimikunta ylläpitää Seurojentaloa ja Ankkurikellaria.
Michael Ande

**Michael Ande** (s. 5. lokakuuta 1944 Bad Wiessee, Baijeri, Saksa) on saksalainen näyttelijä, joka tunnetaan televisiosarjoista *[[Vanha kettu]]* (nyk. *Kettu*) ja *[[Tohtori Sykerö]]*. *Ketussa* hän näytteli yhtä sarjan päähenkilöistä, rikosylikomisario Gerd Heymannia. Lähdettyään sarjasta vuonna 2016, Ande oli viimeinen alusta alkaen mukana ollut näyttelijä esiintyen 401 jaksossa. Ande on näytellyt elokuvissa ja sarjoissa jo 1950-luvulta lähtien, mutta elokuvat ovat jääneet pienemmälle huomiolle. *Kettu* onkin hänen merkittävin roolinsa. Michael Ande on ollut aktiivisena näyttelijänä vuodesta 1961 alkaen. Hän ei ole voittanut palkintoja työstään, vaikka onkin urallaan menestynyt. Ande on näytellyt myös teatterissa, komedianäytelmissä.

## Yksityiselämä
Michael Ande asuu perheineen Schlierseessä. Hän harrastaa laskettelua ja moottoripyöräilyä. 

## Filmografia
* Marianne, meine Jugendliebe 1955
* Nuoruuteni Marianne 1955
* Tiedän minkä puolesta elän 1955
* Griff nach den Sternen 1955
* Zärliches Geheimnis 1956
* Stimme der Sehnsucht 1956
* Trappin perhe 1956
* Das Hirtenlied vom Kaisertal 1956
* Die Prinzessin von St. Wolfgang 1957
* Der Schönste Dag meines Lebens 1957
* Skandal in Icshl 1957
* El Hakim - Niilin muukalainen 1957
* Stalingradin lääkäri 1958
* Trappin perhe Amerikassa 1958
* Bacio del sole, II 1958
* Wenn die Glocken hell erklingen 1959
* Peter Pan 1962
* Der Kleine Lord 1962
* Die Grotte 1963
* Der Trojanische Krieg findet nicht statt 1964
* Verdammt zur Sünde 1964
* Hava, der Igel 1966
* Die Schatzinsel 1966 (minisarja)
* Kinder des Schattens 1968
* Finke and Go 1969 (tv-sarja)
* Der Schwarze Graf 1970 (minisarja)
* Ich Träume von millionen 1971
* Provisorishe Leben, Das 1971
* Scheibenschiessen 1973
* Die Powenzbande 1973, (minisarja)
* Kommissaari 1974, 1 jakso (tv-sarja)
* Polizeiinspenktion 1 (1975–1988 2 jaksoa) (tv-sarja)
* Vanha kettu 1977–1985 (tv-sarja)
* Lucie, postrach ulice 1980 (animaatiosarja)
* Tohtori Sykerö 1981 (animaatiosarja)
* Liebe Melanie 1983
* Zur Freiheit 1987, 2 jaksoa (tv-sarja)
* Derrick (1985–1998 2 jaksoa) (tv-sarja)
*Kettu 1986–
* Zuruck auf Los 2000
*Pfaffer Braun 2009

## Lähteet
* Michael Ande agentin sivuilla

## Aiheesta muualla
* Michael Anden haastattelu 13.3.2008 
*Michael Anden biografia Steffi-linen sivuilla
Jättiläissirkkalintu

**Jättiläissirkkalintu** (*Locustella fasciolata*) on sirkkalintujen heimoon kuuluva varpuslintu.

## Koko ja ulkonäkö
Linnun pituus on noin 15 senttimetriä, siipien kärkiväli 21–24 senttimetriä ja paino 25–28 grammaa. Koiras on hieman naarasta kookkaampi. Laji on suurin sirkkalintu, suunnilleen rastaskerttusen kokoinen. Höyhenpuku on selkäpuolelta oliivinruskea ja alapuolelta harmahtavan ruskea. Pyrstö on yksivärisen ruskea. Sukupuolet ovat samanvärisiä. Laulu on voimakas, lyhyt säe, joka poikkeaa muiden sirkkalintujen sirinöistä.

## Esiintyminen
Jättiläissirkkalintu esiintyy Itä-Aasiassa: Keski-Siperiasta Novosibirskistä itään Sahalinille, Kuriileille, Hokkaidolle, Pohjois-Mantšuriaan ja Koreaan. Alalaji *amnicola* (Stepanyan, 1972) elää kauempana idässä. Laji on muuttolintu, joka talvehtii Filippiineillä, Indonesiassa ja Uuden-Guinean länsiosissa. Lajin elinalueen laajuus on 100&nbsp;000–1&nbsp;000&nbsp;000 neliökilometriä ja lajin kanta on elinvoimainen.

## Elinympäristö
Pesimäpaikallaan jättiläissirkkalintu vaatii korkeaa aluskasvillisuutta, kuten ruohoja, haapavesaikkoa tai pajukkoa. Muuten laji ei ole kovin tarkka paikan suhteen, se pesii esimerkiksi rannoilla, soilla, hakkuu- tai kuloaukeilla ja bambutiheiköissä.

## Lähteet
Pierre Sanoussi-Bliss

**Pierre Sanoussi-Bliss** (s. 17. elokuuta 1962 Berlin-Mitte, Berliini, DDR) on saksalainen näyttelijä ja ohjaaja. Hän on esiintynyt yli 20 vuoden ajan televisiosarjoissa ja elokuvissa. Hänen tunnetuin roolinsa on rikoskomisario Axel Richter, jota hän näytteli sarjassa *[[Vanha Kettu]]* (*Der Alte*) vuosina 1997–2014. Hän on ohjannut myös yhden elokuvan *[[Zurück auf Los]]* (2000). Sanoussi-Blissin elämänkumppani on Till Kaposty-Bliss.

## Ehdokkuudet
*Emden Film Award, 2000

## Teokset
* Pierre Sanoussi-Bliss, Paul Gilling: Der Nix, Kato Kunst und Verlag, 2006 

## Aiheesta muualla
*Pierre Sanoussi-Bliss Internet Movie Databasessa (IMDb.com)  
*Pierre Sanoussi-Bliss ZDF:ssä (saksaksi)
Naisten 10 metrin ilmapistooli ammunnan Euroopan-mestaruuskilpailuissa 2007

**[[10 m ilmapistooli]]lla** naiset ampuvat 40 laukausta peruskilpailussa ja kahdeksan parasta ampujaa peruskilpailun tuloksen perusteella pääsee 10 laukauksen finaaliin.
Joukkuekilpailussa joukkueen muodostavat kolme saman maan kilpailijaa.

Naisten ilmapistooli EM-kilpailut 2007 järjestettiin 17. maaliskuuta, Deauvillessä.
## Henkilökohtainen kilpailu
### Finaali

### Peruskilpailu

## Joukkuekilpailu

## Lähteet
* Ranskan ampumaurheiluliiton tietokanta
Ray Austin

**Ray ”The Rainman” Austin** (s. 31. lokakuuta 1970 Cleveland, Ohio) on yhdysvaltalainen raskaansarjan nyrkkeilijä. Austin tunnetaan muun muassa ottelustaan Volodymyr Klytškoa vastaan 10. maaliskuuta 2007, jonka hän hävisi toisessa erässä. Austin on otellut myös Sultan Ibragimovia vastaan. Vuonna 2008 Austin voitti puolalaisen Andrew Golotan ensimmäisen erän jälkeisellä erätauolla. 

## Lähteet

## Aiheesta muualla
* Ray Austinin ottelutilastot
Markus Böttcher

**Markus Böttcher** (s. 6. heinäkuuta 1964, Bonn, Nordrhein-Westfalen, Saksan liittotasavalta) on saksalainen näyttelijä, joka on esittänyt muun muassa rikoskomisario ja rikospaikkatutkija Werner Riedmannia sarjassa *[[Vanha kettu]]* (nyk. *Kettu*) jo yli 200 jaksossa. Hän opiskeli näyttelemistä ja ohjausta Mozarteumin yliopistossa Salzburgissa Itävallassa vuosina 1983–1987. Riedmann, jota Böttcher on esittänyt vuodesta 1986 lähtien, on hänen suurin roolinsa. Böttcher on näytellyt myös elokuvissa. Hän on 179-senttinen.

## Filmografia
*Kettu (saks. Der Alte) (1986–)
*Großstadtrevier (1 jakso) (1986)
*Schloß Königswald (1988)
*Derrick (1 jakso) (1998)
*Zurük Auf Los (2000)
*Fremde Freundin (2000)
*Naissance d'un objet (2008) (lyhytelokuva)

## Aiheesta muualla
*  
*Markus Böttcher ZDF:ssä (saksaksi)
Brembo

**Brembo** on italialainen jarruosia valmistava yhtiö, joka on perustettu vuonna 1961. Yritys listautui Italian pörssiin vuonna 1995.

Brembo valmistaa pääasiallisesti urheiluautoihin jarrusarjoja. Brembon jarruilla autojaan ovat varustaneet muun muassa Aston Martin, Porsche, Ferrari, Maserati, Mercedes-Benz, Pagani, Lotus ja Lamborghini. Formula 1:ssä Bremboa käytetään kaikissa huipputalleissa, näkyvimmin Ferrarilla. Ducati, MV Agusta, Cagiva, Aprilia, Moto Guzzi, Bimota, BMW, Harley-Davidson, KTM, IMZ-Ural ja Yamaha käyttävät niitä myös moottoripyörissä.
Brembo valmistaa jarruosia, ja jarrujen parannusosia myös normaaleihin henkilöautoihin.

Brembon jarrut ovat saavuttaneet myös QS9000- ja ISO 9001 -serfikaatit. Brembon jarrulevyt valmistetaan integroidussa tuotantoprosessissa valusta koneistukseen asti.
 
## Innovaatiot
2022 valmistaja esitteli urheiluautoihin tarkoitetun kaksoisvalulevyn (Dual Cast) sekä kevennetyn levyn (Lightweight).
## Lähteet

## Aiheesta muualla

*Brembon kotisivu
Richard Lintern

**Richard Lintern** (s. 8. lokakuuta 1962) on englantilainen näyttelijä. Hän on tehnyt pitkän teatteriuran ja näytellyt muun muassa National Theatressa ja Royal Shakespeare Companyssä. Hänen televisioroolejaan on tilanhoitaja Ben Norton draamasarjassa *[[Sydämen asialla]]* yli 20 jaksossa vuonna 2004.

Lintern näytteli vuonna 1998 elokuvassa *[[Jinnah (elokuva)|Jinnah]]* nuorta Muhammad Ali Jinnahia. Hän on myös näytellyt sarjassa *[[The Bill]]* vuosina 2000–2006. Vuodesta 2014 lähtien hän on esittänyt tohtori Thomas Chamberlainia rikossarjassa *[[Hiljainen todistaja]]*.

## Lähteet

## Aiheesta muualla
*
Ulf Söhmisch

**Ulf-Jürgen Söhmisch** (10. kesäkuuta 1938 München, Saksa – 20. marraskuuta 2016 München) oli saksalainen näyttelijä. Hän näytteli oikeuslääkäriä poliisisarjassa Kettu (Der Alte) vuosina 1983–2013. Söhmisch esiintyi oikeuslääkärinä myös poliisisarjassa Derrick vuosina 1983–1985. Hän teki dubbauksia ja näytteli myös elokuvissa.

## Lähteet

## Aiheesta muualla
*
*Golfclub Gut Eicherloch
Jan Hendriks

**Jan Hendriks** (syntymänimeltään **Heinz Joachim Hinz**) (6. joulukuuta 1928 Berliini – 13. joulukuuta 1991 Berliini) oli saksalainen näyttelijä. Hän näytteli sarjassa ''Vanha kettu'' (nyk. *Kettu*), komisario Martin Brenneriä sarjan alusta vuoteen 1986. Elokuvissa Hendriks näytteli 1950-luvulta lähtien, hänen tunnetuin elokuvaroolinsa oli Jan Krapp ''Sündinge Grenzessä'' (1951). *Kettu* oli hänen viimeinen roolinsa. Hendriks kuoli AIDSiin 63-vuotiaana vuonna 1991.

## Palkinnot
Silver Box (1952)
## Aiheesta muualla
*
Harry Carey, Jr.

**Harry Carey, Jr.** (16. toukokuuta 1921 – 27. joulukuuta 2012) oli yhdysvaltalainen näyttelijä. Hän syntyi Kaliforniassa kahden alan merkkihenkilön, Harry Careyn ja Olive Fuller Goldenin poikana.

Carey palveli toisessa maailmansodassa Yhdysvaltain laivastossa. Hän tuli uransa aikana tunnetuksi varsinkin lännenelokuvista. Niistä eräs oli Howard Hawksin *[[Punainen virta]]* (*Red River*, 1948), jossa hän esiintyi yhdessä isänsä kanssa. Hän esiintyi usein myös John Waynen kanssa, esimerkiksi elokuvassa *[[Pako yli aavikon]]* (1948). 

Carey kuului niin kutsuttuun John Ford Stock Companyyn, ryhmään, jonka näyttelijöitä John Ford toistuvasti käytti ohjauksissaan. Hän esiintyi elokuvien ohella televisiossa, ja hänelle on myönnetty tähti Hollywood Walk of Famella.

Carey kuoli Santa Barbarassa 91 vuoden ikäisenä. 

## Lähteet

## Aiheesta muualla
*
Harry Carey

**Harry DeWitt Carey II** (16. tammikuuta 1878 – 21. syyskuuta 1947) oli yhdysvaltalainen näyttelijä, joka tuli tunnetuksi varsinkin rooleistaan lännenelokuvissa. Hän oli vuonna 1939 ehdolla parhaan miessivuosan Oscar-palkinnon saajaksi roolillaan Frank Capran elokuvassa *[[Mr. Smith lähtee Washingtoniin]]*. 

New Yorkin Bronxissa syntynyt Carey oli vuodesta 1920 naimisissa näyttelijä Olive Careyn kanssa. Myös Harry Carey nuoremmasta tuli tunnettu lännenelokuvien esiintyjä. Isä ja poika esiintyivät yhdessä Howard Hawksin elokuvassa *[[Punainen virta]]* (1948). 

Careylla on, kuten pojallaankin, tähti Hollywood Walk of Famella. Hän kuoli 69-vuotiaana Kaliforniassa.

## Aiheesta muualla

*
Voltaire (muusikko)

**Voltaire**, oikealta nimeltään **Aurelio Voltaire Hernández** (s. 25. tammikuuta 1967 Havanna, Kuuba) on yhdysvaltalainen muusikko.

Voltaire vietti lapsuutensa New Jerseyssä perheensä kanssa, mutta hän ei nauttinut elostaan siellä. 17-vuotiaana hän muutti New Yorkiin.
Voltaire on myös taitava animaatio- ja sarjakuvataiteilija, ja työskentelee professorina kuvataidekoulussa New Yorkissa.

Hän otti alkujaan taiteilijanimekseen toisen virallisen etunimensä (joka on sattumoisin sama kuin kuuluisalla ranskalaisella valistusfilosofilla François-Marie Arouetilta), mutta on sittemmin ryhtynyt suosimaan muotoa Aurelio Voltaire, ettei häntä sekoitettaisi muihin Voltaire-nimeä kantaviin yhtyeisiin ja artisteihin.

## Muusikon ura
Voltairen musiikin vaikutteet ovat peräisin eurooppalaisesta kansanmusiikista ja goottirockista. Hänellä on levytyssopimus maineikkaan darkwave-musiikkiin erikoistuvan Project Records -levymerkin kanssa, ja sen vuoksi Voltaire luokitellaan toisinaan myös darkwave-artistiksi. Voltaire luokitellaan useimmin dark cabaret -muusikoksi, sillä hänen musiikissaan on vaikutteita kabareesta. Lexicon Magazine -lehti on kuvaillut Voltairen tyyliä termillä "goth cabaret" ("goottikabaree"), ja jotkut arvostelijat luokittelevat Voltairea myös uudeksi aalloksi. Voltaire nimeää musiikkinsa vaikuttajikseen Rasputinan, Morrisseyn, Tom Waitsin, Cab Callowayn ja elokuvasäveltäjä Danny Elfmanin.

Yläasteikäisenä Voltaire soitti yhtyeessä First Degree. Tuolloin hän ihaili Duran Duran -yhtyettä mutta alkoi kuunnella goottirockyhtyeitä kuten Bauhaus ja The Cure.

Aikuisena Voltaire perusti yhtyeen, jossa soittimina olivat muiden muassa viulu, sello, rummut ja Voltaire itse laulajana sekä akustisen kitaran soittajana. Vuoden kuluttua Projekt Records kiinnitti yhtyeen, ja kesäkuussa 1998 yhtye julkaisi ensimmäisen albuminsa *The Devil's Bris*. Kaksi vuotta myöhemmin julkaistiin toinen albumi *Almost Human*.

Voltairen suosituimpiin kappaleisiin kuuluu "BRAINS!", joka tuotettiin Cartoon Network -ohjelmaan *The Grim Adventures of Billy and Mandy* (aiemmin *Grim & Evil*). Kappale soi jaksossa *Little Rock of Horror*.  Voltaire kirjoitti myös kappaleen "The Land of the Dead" piirroselokuvaan *Billy and Mandy's Big Boogie Adventure*, jonka alussa kappale soi.

Star Trek -ihailijana Voltaire vierailee usein science fiction -tapahtumissa kuten I-CON ja Dragon Con, ja hän julkaisi neljän kappaleen ep-levyn nimeltä *Banned on Vulcan*. Ep-levy parodisoi Star Trek -sarjan hahmoja.

Voltaire on myös keulahahmo ja laulaja uusi aalto -yhtye The Oddzissa.

## Julkaisut

* The Devil's Bris (1998) 
* Almost Human (2000) 
* Banned on Vulcan (2001) 
* Boo Hoo (2002)
* Then And Again (2004) 
* Deady Sings! (2004) 
* Zombie Prostitute... (2006) 
* Live! (2006) 
* Ooky Spooky (2007)
* To the Bottom of the Sea (2008)
* Spooky songs for creepy kids (2010)
* Hate Lives in a Small Town (2010)
* Riding a Black Unicorn Down the Side of an Erupting Volcano While Drinking From a Chalice Filled With the Laughter of Small Children (2011)
* BiTrektual (2012)
* Raised By Bats (2014)

## Lähteet

## Aiheesta muualla

*Voltairen kotisivut
Kahramanmaraş

**Kahramanmaraş** on kaupunki Turkissa ja Kahramanmaraşin maakunnan pääkaupunki. Kaupungissa on arviolta 475&nbsp;793 asukasta (vuonna 2014). 

## Historia
Kaupunki  oli 1100-luvulla eaa. heettiläisvaltio Gurgumin pääkaupunki.  Kahramanmaraş perustettiin vuoden 1000 eaa. tienoilla heettiläiseksi kaupunkivaltioksi. Myöhemmin roomalaiset tunsivat kaupungin nimellä *Germanica Caesarea*. Arabialaiset valtasivat kaupungin vuonna 645. Kaupunki vaihtoi omistajaa useita kertoja seuraavien vuosisatojen aikana, kunnes Osmanien valtakunnan sulttaani Selim I valloitti sen noin vuonna 1515.

Turkin itsenäisyyssodan aikana vuonna 1920 ranskalaiset ja turkkilaiset taistelivat kaupungissa ja sen ympäristössä kolmen viikon ajan. Taistelussa turkkilaiset löivät ranskalaiset. Kaupungin nimi *Maraş* muutettiin tämän vuoksi vuonna 1973 muotoon Kahramanmaraş – kahraman tarkoittaa ”rohkeaa” turkin kielellä.

## Talous
Kaupungissa tuotetaan ja sieltä viedään oliiviöljyä, mausteita ja tekstiilejä. Kahramanmaraş on Turkin merkittävimpiä tekstiilikaupunkeja. Kahramanmaraşiin ja sen elinkeinoelämään kuuluvat erottamattomasti myös perinteiset jäätelöt. 

## Koulutus
Kaupunkiin perustettiin Sütçü İmam -yliopisto vuonna 1992. Perustamisensa jälkeen yliopisto on kasvanut jatkuvasti ja siellä oli vuonna 2007 seitsemän tiedekuntaa.

## Lähteet

## Aiheesta muualla

*Kaupungin internetsivut
Sirkkalinnut (suku)

**Sirkkalinnut** (*Locustella*) on sirkkalintujen heimoon kuuluva varpuslintusuku. Aiemmin suku luokiteltiin kuuluvaksi kerttujen heimoon.

Sirkkalinnut ovat pieniä kasvillisuuden kätköissä eläviä kerttuja. Ne ovat ruskeita, muutamat lajit tummajuovaisia. Ne paljastavat itsensä erikoisella laulullaan, joka lähes kaikilla lajeilla muistuttaa hyönteisen, lähinnä hepokattien ja heinäsirkkojen, sirinää. Ne asuvat mielellään lähellä vesistöä ja rakentavat pesänsä lähelle maata kasvillisuuden suojaan. Ne ovat muuttolintuja, jotka talvehtivat tropiikissa. Suomessa pesii säännöllisesti kaksi lajia: pensas- ja viitasirkkalintu.

## Sirkkalintulajit
Luettelo perustuu BirdLife Suomen maailman lintujen suomenkieliseen nimistöön.) Luokittelujen eroavuuksista johtuen lajisto voi olla erilainen eri lähteissä.

* Borneonmetsäkerttunen *Locustella accentor*
* Filippiinienmetsäkerttunen *Locustella caudata*
* Himalajanmetsäkerttunen *Locustella major*
* Jaavanmetsäkerttunen *Locustella montis*
* Jättiläissirkkalintu *Locustella fasciolata*
* Kaislasirkkalintu *Locustella pryeri*
* Koreansirkkalintu *Locustella pleskei*
* Mantšurianmetsäkerttunen *Locustella davidi*
* Molukkienmetsäkerttunen *Locustella castanea*
* Nepalinmetsäkerttunen *Locustella kashmirensis*
* Ohotansirkkalintu *Locustella ochotensis*
* Pensassirkkalintu *Locustella naevia*
* Rinnemetsäkerttunen *Locustella seebohmi*
* Ruokosirkkalintu *Locustella luscinioides*
* Ruohometsäkerttunen *Locustella tacsanowskia*
* Ruskometsäkerttunen *Locustella luteoventris*
* Sahalininsirkkalintu *Locustella amnicola*
* Sarasirkkalintu *Locustella certhiola*
* Taiwaninmetsäkerttunen *Locustella alishanensis*
* Timorinmetsäkerttunen *Locustella timorensis*
* Täplämetsäkerttunen *Locustella thoracica*
* Viitasirkkalintu *Locustella fluviatilis*
* Viirusirkkalintu *Locustella lanceolata*
* Vuorimetsäkerttunen *Locustella mandelli*

## Lähteet
Charles M. Huber

**Charles Muhamad Huber** (alk. Karl-Heinz Huber) (s. 3. joulukuuta 1956 München, Länsi-Saksa) on saksalainen näyttelijä, joka näytteli sarjassa Kettu (Der Alte) rikoskomisario Henry Johnsonia  vuosina 1985–1997. 1997 Johnson siirtyi toiselle osastolle ja hänen tilalleen murharyhmä kakkoseen tuli rikoskomisario Axel Richter (Pierre Sanoussi-Bliss). Hän on näytellyt myös elokuvissa.

Senegalilaistaustainen Huber valittiin vuonna 2013 kristillisdemokraattina kansanedustajaksi liittopäiville.

## Lähteet

## Aiheesta muualla
*
Vuoden eteläamerikkalainen jalkapalloilija

**Vuoden eteläamerikkalainen jalkapalloilija** -palkinto myönnetään äänestyksen perusteella parhaalle eteläamerikkalaiselle jalkapalloilijalle. Nykyisten sääntöjen mukaan hänen tulee myös olla aktiivipelaajana eteläamerikkalaisessa seurassa. Palkinnon perusti vuonna 1971 venezuelalainen  sanomalehti *El Mundo*, joka jatkoi palkinnon myöntämistä vuoteen 1992. El Mundon palkinnolla oli virallinen asema vuoteen 1985 saakka. Vuodesta 1986 alkaen virallisena on pidetty uruguaylaisen *El País* -sanomalehden myöntämää *Rey del Fútbol de América ("Amerikan jalkapallon kuningas")* -palkintoa.

## Voittajat

## Eniten voittoja

### Maittain

### Pelaajittain

### Seuroittain

## Aiheesta muualla
* Vuoden eteläamerikkalainen jalkapalloilija RSSSF:n sivustolla 
* ''El Mundo'' -sanomalehti  
* ''El Pais'' -sanomalehti
Live at the BBC

**Live at the BBC** voi tarkoittaa seuraavia:

* Live at the BBC, The Beatlesin livealbumi
* Live at the BBC, Dire Straitsin livealbumi
* Live at the BBC, Popedan studioalbumi
* Live at the BBC, Sladen livealbumi